3. การประกอบธุรกิจของแต่ละผลิตภัณฑ์

ลักษณะของผลิตภัณฑ์หรือบริการของบริษัท

บริษัทประกอบธุรกิจทางด้านสิ่งพิมพ์ ผลิตและจำหน่ายหนังสือพิมพ์จีนรายวัน “ ตงฮั้ว ”
ที่ประกอบด้วยเนื้อหาสาระทุกประเภท ทั้งข่าวในประเทศและข่าวต่างประเทศ
ข่าวเศรษฐกิจและการเงิน ข่าวธุรกิจ ข่าวการเมือง ข่าวสังคม ข้อมูลด้านการท่องเที่ยว
ตลอดจนสารคดี ความรู้ และเรื่องสั้นต่างๆ ฯลฯ เสนอข่าวที่รวดเร็วทันเหตุการณ์เป็นสำคัญ
ความเที่ยงตรงของข่าวสารและข้อมูลความรู้ รวมทั้งสำนวนการเขียนและภาษาที่

ถูกต้อง ชัดเจนเข้าใจง่าย ในการดำเนินธุรกิจ บริษัทฯ
มีทีมงานของกองบรรณาธิการที่มีความรู้และประสบการณ์กว่า 40 ปี
ที่เชี่ยวชาญอย่างยิ่งในการร่วมทำงานด้านการผลิตข่าวและการวางแผนสื่อโฆษณา
โดยมีการพัฒนารูปแบบการนำเสนอข่าวและสาระ ให้มีลักษณะที่หลากหลาย
เพื่อตอบสนองต่อประชาชนกลุ่มต่างๆ ให้มากยิ่งขึ้น ทำให้หนังสือพิมพ์ตงฮั้ว
เป็นหนังสือพิมพ์ที่มียอดผู้อ่านหนังสือพิมพ์จีนสูงสุด บริษัทฯ ได้ทำการจัดจำหน่ายโดยวางแผงทุกวัน
ครอบคลุมพื้นที่การจำหน่ายทั่วประเทศ

ลักษณะของผลิตภัณฑ์หรือบริการบริษัทย่อย

บริษัท ธนวัฒน์ประกันภัย จำกัด

ประกอบธุรกิจรับประกันวินาศภัยทุกประเภท โดยแบ่งแยกรายละเอียดของแต่ละประเภทได้ดังนี้

1.  การประกันอัคคีภัย ให้ความคุ้มครองครอบคลุมถึงการรับประกันภัยอาคารที่อยู่อาศัย
    อาคารพาณิชย์ โรงงานอุตสาหกรรม ทรัพย์สินในตัวอาคาร
    ตลอดจนเครื่องจักรและวัตถุดิบในโรงงาน

2.  การประกันภัยทางทะเลและขนส่ง
    ครอบคลุมการรับประกันภัยขนส่งสินค้าทั้งในประเทศและต่างประเทศ ที่ขนส่งโดยทางเรือ
    รถยนต์ รถไฟ และการขนส่งทางเครื่องบิน

3.  การประกันภัยรถยนต์ เป็นการรับประกันภัยความเสี่ยงภัยของการใช้รถยนต์และรถจักรยานยนต์
    ซึ่งแยกตามประเภทออกเป็นการประกันภัยภาคบังคับตาม พ.ร.บ. คุ้มครองผู้ประสบภัยจากรถ
    พ.ศ. 2536 และการรับประกันภัยภาคสมัครใจ

4.  การประกันภัยเบ็ดเตล็ด หมายถึงการประกันภัยประเภทต่าง ๆ ซึ่งได้แก่
    การประกันอุบัติเหตุส่วนบุคคลและกลุ่ม การประกันภัยสำหรับเงิน การประกันภัยโจรกรรม
    การประกันภัยการก่อสร้าง การประกันภัยความรับผิดต่อบุคคลภายนอก
    การประกันความเสี่ยงภัยทุกชนิด เป็นต้น

ในการดำเนินงานของบริษัท นอกจากการรับประกันภัยจากผู้เอาประกันภัยโดยตรงแล้ว
บริษัทก็ยังมีการรับประกันภัยจากบริษัทรับประกันภัยในประเทศด้วย
ทั้งนี้เพื่อเป็นการกระจายความเสี่ยงภัยตามหลักวิชาการของการประกันภัยเพื่อให้บริษัทมีความมั่นคงและรองรับความเสี่ยงภัยที่อาจเกิดขึ้นได้อย่างมีประสิทธิภาพ
พร้อมกันนี้บริษัทยังนำเอางานรับประกันภัยที่ทุนประกันภัยสูง ๆ
ไปประกันภัยต่อกับบริษัทประกันภัยทั้งในและนอกประเทศ
เพื่อเป็นการกระจายความเสี่ยงไว้อีกขั้นหนึ่ง

ลักษณะของผลิตภัณฑ์หรือบริการบริษัทร่วม

บริษัท อินเตอร์เนตเวนเจอร์ จำกัด

เป็นบริษัทที่ดำเนินธุรกิจด้านบริการพาณิชย์อิเล็กทรอนิกส์ อาทิเช่น

-   การออกแบบและพัฒนาเว็บไซด์

-   การให้คำปรึกษาทางด้านการออกแบบและพัฒนาระบบงานธุรกิจ (Business Module)
    เพื่อใช้กับระบบพาณิชย์อิเล็กทรอนิกส์

-   ให้บริการที่ครบวงจรทั้งด้านอุปกรณ์ (Hardware) , ระบบงาน (Software) ,
    และให้คำปรึกษา (Consultancy)

การตลาดและภาวะการแข่งขันของบริษัท

ด้านสิ่งพิมพ์ บริษัทเล็งเห็นว่าในการนำเสนอข้อมูลข่าวสารให้ทันต่อเหตุการณ์ พัฒนาข่าวสารที่ถูกต้อง
รวดเร็ว มีประสิทธิภาพ นั้นจำเป็นอย่างยิ่ง ต่อผู้อ่านหนังสือพิมพ์จีน
ผู้ลงทุนชาวต่างชาติที่มาประจำในประเทศไทย นักท่องเที่ยว เจ้าของกิจการ นักศึกษา กลุ่มนักธุรกิจ
รวมถึงประชาชนทั่วไป ที่สนใจในข้อมูลข่าวสารหรือต้องการศึกษา
โดยบริษัทฯพยายามที่จะนำหรือพัฒนาเทคโนโลยีใหม่ๆ
เข้ามาประยุกต์ใช้เพื่อเพิ่มประสิทธิภาพของข่าวให้ทันต่อเหตุการณ์ จึงได้ปรับปรุงขบวนการผลิต
โดยการทำคอมพิวเตอร์เข้ามาใช้ในขบวนการจัดหน้าหนังสือพิมพ์
ทำให้รูปแบบหนังสือพิมพ์ทันสมัยยิ่งขึ้น และมีความแตกต่างและโดดเด่นจากหนังสือพิมพ์จีนฉบับอื่น
พร้อมกับการพัฒนาบุคลากรที่มีความรู้และประสบการณ์ ให้ทำหน้าที่สื่อมวลชนที่ดี
เสนอข่าวที่ถูกต้องน่าเชื่อถือ และพัฒนาเนื้อหาให้สอดคล้องกับความต้องการของประชาชนในขณะนั้น
และยังได้เพิ่มหน้าสีในส่วนต่างๆ ของหนังสือพิมพ์
เพื่อเพิ่มความสามารถในการตอบสนองความต้องการของผู้บริโภค
หนังสือพิมพ์จีนของบริษัทมีครอบคลุมเกือบทั่วทุกจังหวัดของประเทศ ทำให้บริษัทฯ
มีส่วนครองการตลาดหนังสือพิมพ์สูงสุดในปัจจุบันจากตลาดหนังสือพิมพ์จีนทั้งหมด
ในปีที่ผ่านมาลูกค้ารายใหญ่ 10 รายแรกของบริษัท คิดเป็นร้อยละ 55% ของรายได้สิ่งพิมพ์

ลักษณะลูกค้า บริษัทผลิตและจัดจำหน่ายสิ่งพิมพ์ โดยตรงให้แก่สมาชิก และผ่านผู้ค้าส่งหรือเอเย่นต์
ซึ่งสามารถที่จะจัดจำหน่ายตามแผงต่าง ๆ ได้ ทั้งสิ้นประมาณ 550 ราย
การบริหารงานการจัดจำหน่ายของบริษัทนั้น บริษัทฯ
มีบุคลากรและทีมงานที่มีประสบการณ์การจัดจำหน่ายในระดับประเทศ
ตลอดจนการยอมรับจากเอเย่นต์ทั่วประเทศ จึงไม่มีการทำสัญญาระหว่างบริษัทและเอเย่นต์
ทั้งนี้เนื่องจากบริษัทมีการติดต่อกับเอเย่นต์และมีความสัมพันธ์ทางธุรกิจที่ดีกันมาเป็นระยะเวลานานแล้ว
บริษัทฯ มีเอเย่นต์ทั้งส่วนกลางและส่วนภูมิภาคครอบคลุมพื้นที่ทั่วประเทศ
จึงถือว่าเป็นฐานการจำหน่ายที่สำคัญ โดยบริษัทได้ให้ส่วนลดสำหรับเอเย่นต์ตั้งแต่ 10%-30%
นอกจากนี้บริษัทมีการจำหน่ายให้กับกลุ่มสายการบิน กลุ่มโรงแรมต่างๆ
เพื่อให้บริการข้อมูลข่าวสารแก่ผู้อ่านได้อย่างทั่วถึง

ด้านโฆษณา บริษัทฯ ได้เร่งปรับตัวให้เข้ากับสภาวะแวดล้อมและการแข่งขันทางธุรกิจ โดยเพิ่มหน้าสี่สีและพัฒนาระบบโฆษณา ให้มีความเจริญก้าวหน้าของเทคโนโลยีใหม่ๆ ที่มีการเปลี่ยนแปลงอยู่ตลอดเวลา ทำให้บริษัทฯ มีโอกาสและมีทางเลือกที่จะจัดหาผลิตภัณฑ์ใหม่ๆ จึงเป็นผู้ริเริ่มให้มีการโฆษณาสี่สีในหนังสือพิมพ์จีนเป็นรายแรก ในปีที่ผ่านมา บริษัท ได้รับปรับปรุงขบวนการผลิต โดยการนำคอมพิวเตอร์เข้ามาใช้ในขบวนการจัดหน้าหน้าหนังสือพิมพ์ เพิ่มหน้าสี่สีให้ลูกค้ามีทางเลือกที่มากขึ้น เพื่อช่วยเพิ่มยอดขายโฆษณาและเพิ่มศักยภาพในการแข่งขันทางธุรกิจ มาตอบสนองตามความต้องการของลูกค้าได้มากและเหมาะสมขึ้น โดยการนำประสบการณ์ความเชี่ยวชาญในการทำธุรกิจ และความก้าวหน้าในเทคโนโลยีมาถ่ายทอด เป็นผลให้ปัจจัยเสี่ยงในการทำธุรกิจของบริษัทลดลง นับเป็นช่องทางการตลาดอีกช่องทางหนึ่งที่เป็นประโยชน์อย่างยิ่งให้กับลูกค้าที่ต้องการโฆษณาในสิ่งพิมพ์ ผนวกกับการส่งเสริมการขายต่างๆ พัฒนาและปรับปรุงรูปแบบให้ทันสมัยอยู่เสมอ โดยทีมฝ่ายขายของบริษัทซึ่งเป็นผู้ดูแลรับผิดชอบ ศึกษาความต้องการของลูกค้า เพื่อลูกค้าจะมั่นใจได้ว่าผลิตภัณฑ์หรือบริการที่นำมาลงโฆษณากับบริษัท ตรงตามจุดประสงค์ถึงผู้บริโภคกลุ่มเป้าหมายอย่างแน่นอน จึงทำให้บริษัทฯ ยังคงรักษาตำแหน่งผู้นำทางด้านหนังสือพิมพ์ภาษาจีนได้อย่างต่อไป

ลักษณะลูกค้า ลูกค้าส่วนใหญ่จะพิจารณาเลือกโฆษณาประเภทสิ่งพิมพ์
เนื่องจากเป็นการลงทุนที่ใช้งบประมาณน้อยกว่าเมื่อเทียบกับสื่อโฆษณาประเภทอื่น
และเป็นสื่อโฆษณาที่สามารถเข้าถึงผู้บริโภคได้อย่างดีและรวดเร็ว ประเภทลูกค้า ได้แก่ บริษัท
ห้างร้าน สมาคม มูลนิธิ เอเย่นต์ซี่ รัฐวิสาหกิจ กลุ่มองค์กรธุรกิจ องค์กรทางการเมือง
กลุ่มสินค้าและบริการของภาครัฐและเอกชน และลูกค้าทั่ว ๆ ไป

การตลาดและภาวะ การแข่งขันของบริษัทย่อย

ในปี 2547 ธุรกิจประกันภัยจะมีเบี้ยประกันภัยรับโดยตรงรวมทุกประเภททั้งสิ้น 79,218 ล้านบาท
เพิ่มขึ้นจากปีก่อน 8,248 ล้านบาท หรือเพิ่มขึ้นร้อยละ 11.3
โดยมีเบี้ยประกันภัยรถยนต์ภาคสมัครใจและภาคบังคับรวมกันเท่ากับ 47,108 ล้านบาท
คิดเป็นสัดส่วนมากที่สุดเป็นร้อยละ 59 ของเบี้ยประกันวินาศภัยทั้งหมด เพิ่มจากปี 2546 ร้อยละ
13.2 การประกันภัยเบ็ดเตล็ดและสุขภาพมีเบี้ยประกันรวม 21,002 ล้านบาท เพิ่มขึ้นจากปี 2546
ร้อยละ 8 การประกันอัคคีภัย 7,369 ล้านบาท เพิ่มขึ้นจากปี 2546 ร้อยละ 5.5
และการรับประกันภัยทางทะเลและขนส่ง 3,739 ล้านบาท เพิ่มขึ้นจากปี 2546 ร้อยละ 19.6
(ที่มา : สมาคมประกันวินาศภัย)

ธุรกิจประกันวินาศภัยเริ่มมีสัญญาณอัตราการเติบโตต่ำกว่าปีที่ผ่านมา
และต่อมาก็เริ่มมีแนวโน้มการเติบโตที่เพิ่มขึ้นต่อเนื่องถึงในปี 2547
สาเหตุหลักก็เพราะภาวะเศรษฐกิจเริ่มดีขึ้น
สำหรับประกันภัยรถยนต์เพิ่มขึ้นจากจำนวนรถที่มีการจำหน่ายมากขึ้น
และอัตราดอกเบี้ยสินเชื่อเช่าซื้อรถยนต์อยู่ในระดับต่ำ
สำหรับประกันอัคคีภัยมีการเพิ่มขึ้นของเบี้ยประกันภัยเพราะภาคอสังหาริมทรัพย์มีการขยายตัวในปี
2547 เช่น บ้านอยู่อาศัย
การประกันภัยทางทะเลและขนส่งมีสัดส่วนเบี้ยประกันภัยที่ต่ำที่สุดของธุรกิจประกันวินาศภัย
แต่กลับมีการขยายตัวอย่างต่อเนื่อง
เป็นผลสืบเนื่องจากมูลค่าการส่งออกและนำเข้าของประเทศไทยเพิ่มมากขึ้น
ส่วนประกันภัยเบ็ดเตล็ดมีการเพิ่มค่อนข้างเด่นชัดซึ่งประกอบด้วยการประกันภัยหลักของอุบัติเหตุส่วนบุคคล
การประกันภัยสุขภาพ การประกันภัยทรัพย์สินรวมถึงคุ้มครองความรับผิดต่อบุคคลภายนอก

ธุรกิจประกันภัยเป็นงานบริการที่ชัดเจน บริษัทตระหนักในภาระหน้าที่ที่มีต่อลูกค้า กลยุทธ์ในการแข่งขันของบริษัทก็มองไปที่คุณภาพของการให้บริการเพื่อสร้างความเชื่อมั่นให้กับลูกค้าของบริษัท จึงได้กำหนดกลยุทธ์หลักคือ

1.  เสริมสร้างคุณภาพของบุคลากร
    โดยการพัฒนารูปแบบเพื่อเพิ่มศักยภาพในการให้บริการที่ทำด้วยหัวใจ

2.  พัฒนาขบวนการดำเนินงานเพื่อให้การบริการมีคุณภาพ และรวดเร็วแม่นยำ
    สามารถส่งมอบบริการสนองความต้องการของลูกค่าได้ตามกำหนดเวลา

3.  ส่งเสริม สนับสนุนและพัฒนาระบบเทคโนโลยีสารสนเทศอย่างไม่หยุดหยั้ง
    โดยเริ่มนำเทคโนโลยีใหม่ ๆ เพื่อเพิ่มประสิทธิภาพในการทำงานขอบุคลากรให้สูงขึ้น

ลักษณะของลูกค้า
ลูกค้าที่เข้ามาทำประกันภัยกับบริษัทจะกระจายอยู่ทั่วไปทุกสาขางานทั้งของภาครัฐบาล รัฐวิสาหกิจ
และภาคเอกชน เช่น โรงแรม โรงงานอุตสาหกรรม สถาบันการเงิน บริษัทห้างร้านต่าง ๆ
ตลอดจนลูกค้าทั่วไป

การจัดหาผลิตภัณฑ์หรือบริการ

วัตถุดิบที่ใช้ในการผลิต ซึ่งได้แก่ กระดาษ หมึกพิมพ์ หมีกพิมพ์ เพลท เคมีภัณฑ์ ฯลฯ
ซึ่งวัตถุดิบหลักที่ใช้ ในการผลิตคือ กระดาษ โดยปัจจุบันการซื้อกระดาษจะสั่งซื้อจากแหล่งในประเทศ
ซึ่งการสั่งซื้อจากต่างประเทศเมื่อเปรียบเทียบแล้วต้นทุนราคากระดาษค่อนข้างสูงและเพื่อลดความเสี่ยงจากอัตราแลกเปลี่ยน
สำหรับวัตถุดิบอื่นๆ ที่ใช้ในการผลิต ซึ่งเทียบมูลค่าแล้วไม่สูงมากนัก บริษัทฯ
ได้สั่งซื้อจากตัวแทนในประเทศไทยทั้งหมด มีตัวแทนจำหน่ายโดยทั่วไป บริษัทฯ
มิได้มีการจัดทำสัญญาผูกพันการจัดซื้อวัตถุดิบ
เนื่องจากสามารถจัดหาแหล่งวัตถุดิบที่สามารถเจรจาต่อรองได้ อย่างไรก็ตาม
ปัจจัยในการพิจารณาการจัดซื้อแต่ละครั้ง บริษัทฯ จะพิจารณาถึงราคากระดาษและคุณภาพเป็นสำคัญ
ข้อมูลข่าวสาร ซึ่งจะเป็นข้อมูลและข่าวสารต่างๆ ซึ่งเรียกว่าข้อมูลดิบ ซึ่งได้จากนักข่าวของทาง
บริษัทฯ ตลอดจนการเป็นสมาชิกจากสำนักข่าวต่างๆ ทั้งในไทยและต่างประเทศ
แล้วนำมารวบรวมคัดเลือกข่าวที่สำคัญๆ และเป็นที่สนใจของผู้อ่าน
เพื่อนำมารีไรท์ให้เป็นข่าวที่สมบูรณ์ และจัดรูปออกแบบด้วยเครื่องคอมพิวเตอร์ลงแผ่นดิสก์
แล้วจึงนำส่งตีพิมพ์ต่อไป เนื่องจากคุณภาพเครื่องพิมพ์ มีความทันสมัย
จึงไม่มีค่าใช้จ่ายเกี่ยวกับการปรับปรุงเครื่องพิมพ์หรือต้องถูกทดแทนด้วยเครื่องพิมพ์ใหม่
อีกทั้งสามารถผลิตหนังสือพิมพ์ได้ 35,000 ฉบับต่อชั่วโมง ซึ่งเพียงพอต่อความต้องการของลูกค้าได้

กระบวนการผลิตไม่มีผลกระทบต่อสิ่งแวดล้อม